Doložka finančných, ekonomických, environmentálnych vplyvov
 a vplyvov na zamestnanosť

Vyčíslenie odhadu dopadu na verejné financie

a) vyčíslenie (odhad) finančných dôsledkov na štátny rozpočet

Prijatie Politiky pre realizáciu projektov verejno-súkromných partnerstiev (PPP) nepredstavuje dopad na štátny rozpočet v roku 2005, ani v nasledujúcich rokoch. 

b) vyčíslenie (odhad) finančných dôsledkov na ostatné zložky rozpočtu verejnej správy

Politika PPP nemá dôsledky na ostatné zložky rozpočtu verejnej správy. Dodržiavanie Politiky PPP môže zabrániť zlyhaniu projektu PPP.

II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb

	Realizácia projektov PPP vytvorí nové príležitosti pre podnikateľov. 
	Pri dobre pripravených projektoch PPP sú občania so službami spokojnejší a PPP ponecháva štátu primeranú kontrolu nad projektom. 
	
III.	Vyčíslenie odhadu dopadov na životné prostredie

PPP môžu mať pozitívny vplyv na životné prostredie cez realizáciu projektov v oblasti životného prostredia. PPP sa vo svete osvedčili pri budovaní čističiek odpadových vôd alebo vo vodnom hospodárstve.

IV.	Vyčíslenie odhadov dopadov na zamestnanosť  
 	
Projekty PPP môžu mať pozitívny dopad na zamestnanosť, keďže sa cez PPP otvára cesta pre projekty, ktoré by sa bez využitia súkromného kapitálu budovať nemohli.

IV.	Analýza vplyvu na podnikateľské prostredie 

Realizácia projektov PPP má pozitívny vplyv na podnikateľské prostredie, pretože prináša nové príležitosti investovania pre súkromnú sféru.